stanford-oval/wikipedia huggingface dataset:
צ'אנינג פריי

| --- | --- |

 לידה:  17 במאי 1983 (בן 41) וייט פליינס שבניו יורק
 עמדה:  פאוור פורוורד, סנטר
 גובה:  2.11 מטרים
 מספר:  9
 מכללה:  אוניברסיטת אריזונה
 דראפט:  בחירה שמינית, 2005 ניו יורק ניקס
 קבוצות כשחקן
 2005 - 2007   2007 - 2009   2009 - 2014   2014 - 2016   2016 - 2018   2018  2018 - 2019:  ניו יורק ניקס   פורטלנד טרייל בלייזרס   פיניקס סאנס   אורלנדו מג'יק   קליבלנד קאבלירס   לוס אנג'לס לייקרס   קליבלנד קאבלירס
 הישגים כשחקן
 אליפות ה-NBA ‏(2016)  חמישיית הרוקיז של העונה ב-NBA ‏ (2006)
צ'אנינג תומאס פריי (באנגלית: Channing Thomas Frye; נולד ב-17 במאי 1983 בווייט פליינס, ניו יורק) הוא כדורסלן עבר אמריקאי, ששיחק בעמדות הפאוור פורוורד והסנטר בליגת ה-NBA. בשנת 2006 נבחר פריי לחמישיית הרוקיז של העונה ב-NBA. בן דודו של הכדורסלן טוביאס האריס.
קריירה > ניו יורק ניקס

פריי שיחק כדורסל באוניברסיטת אריזונה. לאחר שסיים את לימודיו באוניברסיטה נבחר במקום השמיני בדראפט ה-NBA‏ 2005, בידי ניו יורק ניקס. פריי העמיד את שיא הקריירה שלו על 30 נקודות, כשבמשחק הזה הוא שמר על בחירת הדראפט הראשונה מהדראפט הזה, אנדרו בוגוט. ב-6 בינואר 2006 השווה פריי את שיא הנקודות שלו במשחק נגד וושינגטון ויזארדס. במשך כל העונה הוא היה נחשב לאחד שחקני השנה הראשונה הטובים ביותר מהדראפט הזה, והוא תמיד היה מדורג בין הראשונים בדירוג הרוקיז. ב-21 במרץ 2006 שבר פריי את ברכו השמאלית במהלך משחק מול טורונטו ראפטורס. במשחק, גארד הראפטורס אנדרה בארנט איבד את שיווי המשקל שלו ונפל עם כתפו על ברכו של פריי. פריי הושבת למשך שאר העונה, כשהוא שיחק רק 65 משחקים. בזמן ששיחק פריי השיג שיאי קריירה של 12.3 נקודות עם 5.8 ריבאונדים בממוצע למשחק. אף על פי שלא שיחק ב-17 משחקים במהלך עונתו הראשונה בעקבות פציעה נבחר פריי להיות בחמישיית הרוקיז של העונה ב-NBA.
ברוב עונת 2006/2007 פתח פריי בחמישייה למרות יכולתו העדיפה של סנטר הקבוצה דייוויד לי. למרות זאת אחרי 59 משחקים בהם פתח בחמישייה הגיעו 13 משחקים בהם סופסל פריי ולא פתח בחמישייה, ובמקומו פתח ג'רום ג'ונס, שקלע רק 2.7 נקודות בממוצע למשחק. את העונה פריי סיים עם ממוצעים של 9.5 נקודות עם 5.5 ריבאונדים בממוצע למשחק.
קריירה > פורטלנד טרייל בלייזרס

ב-28 ביוני 2007, ערב דראפט 2007 הועבר פריי לפורטלנד טרייל בלייזרס. במסגרת הטרייד סטיב פרנסיס עבר ביחד עם פריי לפורטלנד, והניקס קבלו את זאק רנדולף, פרד ג'ונס ודן דיקאו. בעונת 2007/2008 הוא שיחק 78 משחקים בבלייזרס, מהם פתח בחמישייה ב-20 בלבד וממוצעיו צנחו ל-6.8 נקודות עם 4.5 ריבאונדים בממוצע למשחק. למרות זאת הוא קלע באחוזי שיא מהשדה, 488% בממוצע למשחק. בתחילת עונת 2008/2009 ערך פריי ניתוח בקרסולו השמאלי, כדי להוציא משם שברי עצמות. בעונה זו ממוצעיו הידרדרו לשיאי שפל, כשקלע 4.5 נקודות עם 2.2 ריבאונדים בממוצע למשחק. הוא פתח בחמישייה רק במשחק אחד מתוך כל העונה.
קריירה > פיניקס סאנס

ב-14 ביולי 2009 חתם פריי על חוזה בפיניקס סאנס ששוויו 3.8 מיליון דולר. בפברואר 2010, במהלך עונת 2009/2010 נבחר פריי להשתתף בתחרות השלשות שבסוף שבוע האולסטאר ב-NBA. בכך הוא הפך לסנטר הראשון מאז סם פרקינס ב-1997 שמשתתף בתחרות השלשות. את עונת 2009/2010 סיים פריי עם ממוצע נקודות הגבוה מ-10 לראשונה מאז שנת 2006. בעונה זו הוא קלע 11.2 נקודות עם 5.3 ריבאונדים, והוסיף שיאי קריירה של 1.4 אסיסטים, 0.9 חסימות, 0.8 חטיפות, 27.0 דקות ו-43.9% מקו השלוש בממוצע למשחק.
ב-1 ביולי 2010 חתם פריי על הארכת חוזה בסאנס למשך 5 השנים הבאות, בהן הוא יקבל 30 מיליון דולר.
קריירה > אורלנדו מג'יק

ביולי 2014, עם סיום חוזהו בפיניקס, חתם פריי על חוזה באורלנדו מג'יק.
קריירה > קליבלנד קאבלירס

לאחר כעונה וחצי באורלנדו, ב-19 בפברואר 2016, נשלח בטרייד לקליבלנד קאבלירס. בקליבלנד הוא זכה באליפות ב-2016 והגיע לגמר בשנה שלאחריה, תוך שהוא מצטיין בקליעת שלשות.
קריירה > לוס אנג'לס לייקרס

ב-8 בפברואר 2018 עבר בטרייד ביחד עם אייזיאה תומאס ובחירת סיבוב ראשון בדראפט ללוס אנג'לס לייקרס, תמורת לארי נאנס ג'וניור וג'ורדן קלארקסון.
קריירה > החזרה לקליבלנד

לקראת עונת 2018/2019 חזר לקאבלירס כשחתם בקבוצה על חוזה לעונה אחת.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | ניו יורק | 65 | 14 | 24.2 | 0.477 | 0.333 | 0.825 | 5.8 | 0.8 | 0.5 | 0.7 | 12.3 |
| 2006/2007 | ניו יורק | 72 | 59 | 26.3 | 0.433 | 0.167 | 0.787 | 5.5 | 0.9 | 0.5 | 0.6 | 9.5 |
| 2007/2008 | פורטלנד | 78 | 20 | 17.2 | 0.488 | 0.300 | 0.780 | 4.5 | 0.7 | 0.4 | 0.3 | 6.8 |
| 2008/2009 | פורטלנד | 63 | 1 | 11.8 | 0.423 | 0.333 | 0.722 | 2.2 | 0.4 | 0.3 | 0.2 | 4.2 |
| 2009/2010 | פיניקס | 81 | 41 | 27.0 | 0.451 | 0.439 | 0.810 | 5.3 | 1.4 | 0.8 | 0.9 | 11.2 |
| 2010/2011 | פיניקס | 77 | 64 | 33.0 | 0.432 | 0.390 | 0.832 | 6.7 | 1.2 | 0.6 | 1.0 | 12.7 |
| 2011/2012 | פיניקס | 64 | 59 | 26.1 | 0.416 | 0.346 | 0.890 | 5.9 | 1.4 | 0.7 | 1.1 | 10.5 |
| 2013/2014 | פיניקס | 82 | 82 | 28.2 | 0.432 | 0.370 | 0.821 | 5.1 | 1.2 | 0.7 | 0.8 | 11.1 |
| 2014/2015 | אורלנדו | 75 | 51 | 24.9 | 0.392 | 0.393 | 0.886 | 3.9 | 1.3 | 0.6 | 0.5 | 7.3 |
| 2015/2016 | אורלנדו | 44 | 29 | 17.1 | 0.435 | 0.397 | 0.905 | 3.2 | 1.0 | 0.5 | 0.5 | 5.2 |
| 2015/2016 | קליבלנד | 26 | 3 | 17.2 | 0.441 | 0.377 | 0.786 | 3.6 | 1.0 | 0.3 | 0.3 | 7.5 |
| 2016/2017 | קליבלנד | 74 | 15 | 18.9 | 0.458 | 0.409 | 0.851 | 3.9 | 0.6 | 0.4 | 0.5 | 9.1 |
| 2017/2018 | קליבלנד | 44 | 1 | 12.4 | 0.497 | 0.333 | 0.933 | 2.5 | 0.6 | 0.4 | 0.3 | 4.8 |
| 2017/2018 | ל.א. לייקרס | 9 | 0 | 16.7 | 0.465 | 0.360 | 0.750 | 2.8 | 1.1 | 0.1 | 0.1 | 5.8 |
| 2018/2019 | קליבלנד | 36 | 6 | 9.5 | 0.368 | 0.405 | 0.786 | 1.4 | 0.6 | 0.2 | 0.1 | 3.6 |
| קריירה |  | 890 | 445 | 22.2 | 0.440 | 0.388 | 0.822 | 4.5 | 1.0 | 0.5 | 0.6 | 8.7 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2009 | פורטלנד | 4 | 0 | 9.0 | 0.357 | 0.000 | 0.667 | 0.8 | 0.3 | 0.0 | 0.0 | 3.0 |
| 2010 | פיניקס | 16 | 0 | 27.2 | 0.364 | 0.349 | 0.938 | 5.6 | 0.9 | 0.8 | 0.6 | 8.2 |

| 2016 | קליבלנד | 17 | 0 | 13.9 | 0.594 | 0.565 | 0.857 | 2.4 | 0.3 | 0.4 | 0.5 | 6.7 |
| 2017 | קליבלנד | 12 | 0 | 12.8 | 0.517 | 0.513 | 0.857 | 1.8 | 1.1 | 0.3 | 0.3 | 7.3 |
| קריירה |  | 49 | 0 | 17.6 | 0.460 | 0.444 | 0.879 | 3.2 | 0.7 | 0.4 | 0.4 | 7.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד.
הערות שוליים

↑  מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016
פרגוואי במשחקים האולימפיים לנוער

| --- | --- |
פרגוואי
 
 הוועד האולימפי הלאומי
 קוד ייצוג:  PAR
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
פרגוואי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער פרגוואי לא זכה במדליה אולימפית לנוער. ההשתפות של ספורטאי הנוער הפרגוואיים היא סמלית.
השתתפות במשחקים > משחקי הקיץ

המשלחת הראשונה של פרגוואי למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בארבעה ענפי ספורט. ספורטאי המשלחת הגיעו להישג בענף הטניס וסיימו במקום הרביעי בתחרות הזוגות נערים יחד עם ונצואלה. אך לא הגיעו להישגים בענפים אתלטיקה, טניס שולחן וכדורסל. המשלחת לאולימפיאדת הנוער נאנג'ינג מנתה עשרה ספורטאים שהתחרו בשבעה ענפי ספורט. המשלחת הגיעה להישגים בענפים חתירה עם סיום במקום השישי בתחרות היחידות לנערות, ושחייה עם סיום במקום השמיני בשחייה ל-200 מטר בסגנון שחיית גב לנערים. המשלחת לא הגיעה להישגים בענפים אתלטיקה, טניס, טניס שולחן, כדורעף חופים ורכיבה והשתתפותה היא סמלית.
ראו גם

פרגוואי במשחקים האולימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
צדק חברתי (מפלגה)

| --- | --- |

 מדינה:  ישראל 
 מייסד:  ארקדי גאידמק 
 מנהיגים:  יוני ספיר, (יו"ר אחרון עד לסגירתה), גד הרן ו-מוטי אשכנזי
 תקופת הפעילות:  2007–הווה (כ־17 שנים) 
 אידאולוגיות:  סוציאל-דמוקרטיה, סוציאליזם דמוקרטי 
 כנסות:  טרם נבחרה לכנסת
 אותיות:  אותיות שונות (הבחירות לרשויות המקומיות 2008) צק (הבחירות לכנסת התשע עשרה והבחירות לכנסת העשרים ואחת)
 שיא כוחה:  חברות במועצות מקומיות
 נוצרה מתוך:  מפלגה עצמאית
 מטה:  ירושלים 
 מיקום במפה הפוליטית:  שמאל
 www.zedekhevrati.co.il
 
סמל המפלגה
צדק חברתי בהפגנה למען זכויות האזרחים הוותיקים וזכויות אנשים עם מוגבלות, תל אביב 31.5.18
צדק חברתי היא תנועה ישראלית חברתית שנרשמה כמפלגה ב-11 בנובמבר 2007. יוני ספיר כיהן כיו"ר המפלגה האחרון עד לסגירתה ב-2020. ברשימת המפלגה האחרונה לכנסת התמודדו:
גד הרן
נזים סביתי
בת-לי (אתי) ישראלי
מוטי אשכנזי
מצע המפלגה הציב לעצמו שלושה יעדים:
שיפור מצבן של השכבות המוחלשות ומניעת שחיקתו של מעמד הביניים.
הרחקת אסדות הגז מחופי ישראל ומניעת הכנסת תוצרי הלוואי של זיקוק הגז לשינוע ואחסון בארץ.
חתירה למעבר מהיר ככל הניתן של משק האנרגיה הישראלי לשימוש באנרגיות מתחדשות בתמהיל מקסימלי.
בין הסעיפים הבולטים במצע בתחום החברתי–כלכלי ניתן למנות את הדרישה להגדלת קצבאות לאזרחים ותיקים ולאנשים עם מוגבלות; העלאת שכר המינימום; הפעלת מיזם לאומי לפתרון בעיית הדיור; מלחמה ביוקר המחיה; והבראת מערכת הבריאות (תוך תמיכה במאבק האחים והאחיות).
בתחום משק האנרגיה והבינוי המפלגה אימצה באופן מלא את מסמך "ישראל 2030 בריאה וירוקה" של הארגונים הירוקים, התחייבה לפעול להוצאה לפועל של נייר העמדה המכונה "דו"ח מקינזי" בהקשר לבתי זיקוק לנפט, תמכה ב"מאבק 2020" נגד מיזמי אנרגיה מזהמים, ותמכה במטה המאבק של "בינוי שפוי" המאגד ועדי פעולה מקומיים המתמקדים במאבקים תכנוניים.
היסטוריית המפלגה > לפני הבחירות לכנסת ה-18

התנועה הוקמה בעקבות פרסום סקרים אשר ניבאו למפלגה בראשותו של אריה בר-לב (ארקדי גאידמק) הצלחה רבה בבחירות, אשר תקנה לה כ־5 מנדטים בכנסת. ההכרזה על הקמת התנועה נעשתה במסיבת עיתונאים ב־21 בפברואר 2007 וגררה הדים רבים בתקשורת הישראלית. בר־לב (גאידמק) הודיע כי אם תתמודד התנועה בבחירות, אין בכוונתו להיות מועמד מטעמה, אלא לפקח על פעילותה כיו"ר ולהתמודד על תפקיד ראש עיריית ירושלים בבחירות לרשויות המקומיות בנובמבר 2008. בנוסף הכריז בר־לב בתחילה כי התנועה תתמוך במועמדותו של בנימין נתניהו לראשות הממשלה, אולם הסתייג מהודעה זו מאוחר יותר. בסוף שנת 2007 פורסם כי בכוונת המפלגה להריץ מועמדים לראשות ולמועצת עשרות רשויות מקומיות בבחירות המוניציפליות ב־2008.
על פי טיוטת מצעה, המפלגה נועדה להיות מתונה מבחינה מדינית ובעלת אוריינטציה חברתית, מתוך מטרה "ליצור מכנה משותף למיעוטים המקופחים", ולתמוך בשוויון ובדו־קיום עם ערביי ישראל, כמו גם עם הפלסטינים. כחלק ממאמצי קידום המפלגה, ביום העצמאות ה־59 ערך בר-לב, בחסות התנועה, אירוע פתוח לציבור בפארק הירקון שבתל אביב, תחת הסיסמה "מסיבת הפתעה למדינה". באירוע נכחו כ־150 אלף איש, נערכו בו הופעות של אמנים שונים וכרזות התנועה הוצבו ברחבי המתחם.
אף על פי שהמפלגה הוקמה לאחר הבחירות לכנסת ה־17, במהלך כנסת זו חתם בר־לב על הסכם עם שלושת פורשי סיעת גיל, משה שרוני, אלחנן גלזר ושרה מרום שלו. לפי ההסכם השלושה ייצגו את מפלגתו בכנסת מטעם סיעה שתקרא "צדק לגמלאים". במסגרת ההסכם הובטחו לשלושה מקומות גבוהים ברשימת המפלגה בבחירות הבאות לכנסת ה־18. במהלך הדיון שקדם להצבעה על אישור בקשת ההתפלגות הושמעה ביקורת מצד חברי כנסת רבים וכן מצד היועצת המשפטית של הכנסת, נורית אלשטיין, באשר לחוקיות ההסכם בין הפורשים לבר־לב. בתום הדיון החליט שרוני למשוך את בקשתו לאישור ההתפלגות, ולהעמידה להצבעה במועד אחר לאחר תיקון סעיפי ההסכם, לאחר שהסתמן רוב בקרב חברי הוועדה נגד אישור ההתפלגות. לאחר תיקון ההסכם הוגשה הבקשה בשנית ונדחתה בהצבעה שנערכה בוועדה ב־28 במאי. לבסוף, ולאחר שבוטל ההסכם עם בר־לב, אישרה ועדת הכנסת ב־2 ביוני את התפלגות הסיעה ואת הקמת סיעת "צדק לזקן".
בבחירות למועצות המקומיות ב־11 בנובמבר 2008, התמודדה התנועה בעשרות רשויות, ואף הריצה עשרה מועמדים לראש הרשות. בר־לב עצמו התמודד על ראשות עיריית ירושלים, תוך ניסיון למשוך מצביעים מקרב האוכלוסייה הפלסטינית. בבחירות הובס בר־לב כאשר קיבל פחות מארבעה אחוזים מהקולות ורשימתו בירושלים לא עברה את אחוז החסימה. בבחירות לעיריית תל אביב–יפו זכתה המפלגה במנדט אחד. כל מועמדי המפלגה לראש רשות לא נבחרו ובכל הארץ קיבלה המפלגה 36 מנדטים.
המפלגה לא הגישה את מועמדותה בבחירות לכנסת השמונה עשרה (2009). במהלך שנה זו, פרש בר־לב מחברותו במפלגה ומכל תפקיד שמילא בה. יעקב נרודצקי מונה כממלא מקומו.
היסטוריית המפלגה > הבחירות לכנסת ה־19

לקראת הבחירות לכנסת ה־19 הצטרפה למפלגה קבוצת פעילים חברתיים בראשותו של גד הרן. מועצת המפלגה הורחבה והתמנתה לה הנהלה חדשה. המועצה בחרה בגד הרן כיו"ר המפלגה ויו"ר הוועד המנהל שלה. המפלגה הכריזה שתפעל לקדם סדר יום חברתי–כלכלי. מצע המפלגה קורא לצמצום פערים בחברה הישראלית, חיזוק מעמד הביניים, עצירת העוני ומתן שירותים משופרים לקהילה בידי המדינה.
המפלגה לא עברה את אחוז החסימה.
היסטוריית המפלגה > המשך פעילות המפלגה

ב־14 בינואר 2013 הגישה מפלגת צדק חברתי עתירה לבג"ץ נגד כישלון הממשלה למלא את הוראות חוק הדיור הציבורי והסטת כספי מכירת דירות של הדיור הציבורי ליעדים אחרים בניגוד לחוק. שבוע ימים לאחר מכן הגישה מפלגת מרצ עתירה דומה. בית המשפט איחד את הטיפול בשתי העתירות ונתן למדינה ארכה של שנה להבהיר את עמדתה. עקב התמהמהות המדינה, הביע הבג"ץ בישיבתו בתאריך 6.1.2014 ביקורת חריפה על הסחבת בביצוע הוראות החוק. באותו יום הודיעו שר השיכון ושר האוצר על יישום החוק ככתבו וכלשונו. אף על פי כן בג"ץ הורה לממשלה לחזור ולדווח על התקדמות יישום החוק וקצב לשם כך 30 יום. מפלגת צדק חברתי הודיעה שתמשיך לעקוב אחר ביצוע חוק הדיור הציבורי.
בשנת 2018 חידשה מפלגת צדק חברתי את פעילותה הציבורית ולקחה חלק במאבקים הציבוריים של הנכים והאזרחים הוותיקים למען הגדלת קצבאותיהם, וכן במאבק בשחיתות הציבורית.
לקראת הבחירות לכנסת ה־21 התמנה יוני ספיר לתפקיד יו"ר המפלגה. ספיר הוא מייסד ויו"ר עמותת "שומרי הבית" המובילה בשנים האחרונות את המאבק להרחקת אסדת לוויתן ומחופי ישראל. המפלגה לא עברה את אחוז החסימה, וספיר התפטר מתפקיד היו"ר.
היסטוריית המפלגה > סיום הפעילות

המפלגה לא נרשמה לבחירות לכנסת ה־22 ולבחירות לכנסת ה־23. יו"ר המפלגה יוני ספיר התפטר מתפקידו והמפלגה למעשה נסגרה ופעילותה הופסקה.
הערות שוליים

↑  בבחירות המקומיות של 2008 קיבלה הרשימה אותיות בצירופים שונים. לדוגמה: בירושלים צה, במעלה אדומים וראש העין צח.
↑  מסמך "ישראל 2030 בריאה וירוקה".
↑  אמנון מרנדה, תוצאות האמת: סיבוב שני ברחובות וקריית שמונה, באתר ynet, 11 באוקטובר 2008
↑  טל רבינובסקי, הבחירות המקומיות: הגול העצמי של גאידמק, באתר ynet, 12 בנובמבר 2008
| רשימות שהתמודדו בבחירות לכנסת התשע עשרה |
| --- | --- | --- |
| מיוצגות בכנסת ה-18 | בל"ד • הבית היהודי • הליכוד - ישראל ביתנו • העבודה • חד"ש • יהדות התורה • מרצ-יחד • קדימה • רע"מ-תע"ל-מד"ע • ש"ס • האיחוד הלאומי |  |
| לא מיוצגות בכנסת ה-18 | אור • אחים אנחנו • ארץ חדשה • ברית עולם • דור • הירוקים • הישראלים • הפיראטים • חיים בכבוד • התקווה לשינוי • כולנו חברים נ נח • כח להשפיע - בהכוונת רבי אמנון יצחק • מורשת אבות • מפלגת כלכלה • מתקדמת ליברלית-דמוקרטית • עוצמה לישראל • עלה ירוק - הרשימה הליברלית • עם שלם • צדק חברתי • התנועה • דעם • יש עתיד |  |
הבחירות לכנסת התשע עשרה • מפלגות בישראל • הכנסת • פוליטיקה של ישראל
| רשימות שהתמודדו בבחירות לכנסת העשרים ואחת |
| --- | --- | --- |
| מיוצגות בכנסת ה-20 | הליכוד • העבודה • כחול לבן • כולנו • יהדות התורה • רע"מ-בל"ד • חד"ש-תע"ל • איחוד מפלגות הימין • ש"ס • מרצ • ישראל ביתנו • הימין החדש • גשר • צומת |  |
| לא מיוצגות בכנסת ה-20 | אחריות למייסדים • איחוד בני הברית • אני ואתה • ארץ ישראל שלנו • בט"ח • ברית עולם • כלכלה ירוקה - מדינה אחת • הפיראטים • הרשימה הממלכתית • הרשימה הערבית • התקווה לשינוי • זהות • זכויותינו בקולנו • חינוך • ישר • כבוד האדם • כולנו חברים נ נח • כל ישראל אחים • מגן • מהתחלה • מנהיגות חברתית • מפלגת האזרחים הוותיקים • פשוט אהבה • צדק חברתי • צדק לכל • קץ • שווים |  |
רשימות המועמדים לכנסת - באתר הכנסת • מפלגות בישראל • הכנסת • פוליטיקה של ישראל
| --- | --- |
בקרת זהויות :  ISNI: 0000 0001 1546 1414  VIAF: 168611436   WorldCat (עם VIAF): 168611436
קטע כלי

קטע כֵּלִי (בעבר: קטע כִּלְיִי; בלועזית: קטע אינסטרומנטלי) הוא קטע מוזיקלי ללא זמרה. קטעים כֵּלִיִּים קיימים בכל הסגנונות של המוזיקה, אך הם נפוצים בדרך כלל יותר במוזיקה קלאסית, ג'אז, בלוז ובמוזיקה אלקטרונית. במוזיקת הרוק התפתח ז'אנר נפרד הנקרא רוק אינסטרומנטלי.
במקרים רבים קטע כלי הוא פשוט חלק משיר ארוך יותר (לדוגמה קטע סולו גיטרה), אך קיימות גם יצירות כליות שלמות.
במוזיקת פופ הקטעים הכליים קצרים ובדרך כלל לא יותר ארוכים מ-3 דקות. קטעים כליים ארוכים יותר נפוצים בג'אז וברוק מתקדם.
הביצועים הכליים בדרך כלל לא זוכים לאהדה דומה לשירים המקוריים, אך היו ביצועים כליים שהגיעו לראשי המצעדים.
דוגמאות לקטעים כליים

הביטלס – Flying, Cry For A Shadow.
מטאליקה – Orion, The call of Ktulu, to live is to die.
ג'ימי הנדריקס – The House of the Rising Sun, The Star-Spangled Banner.
לד זפלין – Moby Dick, Black Mountain Side.
פינק פלויד – Speak To Me, Atom Heart Mother, One of These Days, Any Colour You Like, Interstellar Overdrive.
פליטווד מק – Albatross.
סיקרט גארדן – Nocturne.
יהודה פוליקר– מעל הגשר, המנטליות של תוף הפח, נני.
כוורת – יוסי מה נשמע, התמנון האיטר.
משינה – ריקוד המכונה, מפלצות התהילה.
פורטיסחרוף – ישעיהו ליבוביץ, הכל או כלום.
חיים צינוביץ – נעימה.
טיפקס – בואי אלי, רבי יעקב.
גלן מילר – In the Mood.
ראו גם

רוק אינסטרומנטלי
קלמיוס

| --- | --- |
נהר קלמיוס בדונצק
נהר קלמיוס בדונצק
 מידע כללי
 אורך:  209 ק"מ
 ספיקה ממוצעת:  8.25 מ"ק לשנייה 
 אגן ניקוז:  5,070 קמ"ר
 מוצא:  מחוז דונטסק באוקראינה
 יובלים:  Hruzka, Bakhmutka, Kalchik River, בפסקה זו 3 רשומות נוספות שטרם תורגמו 
 שפך:  ים אזוב
 מדינות באגן הניקוז:  אוקראינה
  (למפת מחוז דונצק מוגדלת) דונצק מריופול מקייבקה הורליבקה קראמטורסק חרקוב לוהנסק רוסיה ים אזוב זפוריז'יה דניפרו.קלמיוס(למפת מחוז דונצק רגילה) דונצק מריופול מקייבקה הורליבקה קראמטורסק חרקוב לוהנסק רוסיה ים אזוב זפוריז'יה דניפרו.קלמיוס
 
קלמיוס (Кальмиус) הוא נהר באוקראינה הנשפך לים אזוב בתחומי העיר מריאופול. אורכו 209 ק"מ ושטח אגן הניקוז 5,070 קמ"ר. הנהר קפוא בין דצמבר למרץ.
לאורך הנהר נסכרו ארבעה מאגרי מים לאספקת מי שתייה והשקיה.
קלמיוס היה שמו של מחנה קוזקי מהמאה ה-16 שהתקיים במקום שבו הוקמה בהמשך מריאופול.
קוני 2012

| --- | --- |

 בימוי:  Youtube 
 הופק בידי:  קימי ואנדיוורט   הת'ר לונגרבים   צא'ד קלינדינין   נואל ג'וגלט
 תסריט:  ג'ייסון ראסל   ידידיה ג'נקינס   קתרין לאנג   דניקה ראסל   בן קיסי   אוזי גרות
 עריכה:  קווין טראוט   ג'יי סאלבריט   ג'סי אסולינגר
 צילום:  ג'ייסון ראסל   בובי ביילי   לארן פול   גאווין קלי   צא'ד קלינדינין   קווין טראוט   ג'יי סאלבריט   שאנון לינץ'
 מדינה:  ארצות הברית ארצות הברית
 חברה מפיצה:  "ילדים בלתי נראים"
 שיטת הפצה:  סרטון YouTube 
 הקרנת בכורה:  5 במרץ 2012 (אינטרנט)
 משך הקרנה:  29:59
 שפת הסרט:  אנגלית
 סוגה:  סרט תיעודי 
 www.kony2012.com
 דף הסרט ב־IMDb
 
קוני 2012 הוא סרט שנוצר בידי חברת "ילדים בלתי נראים" (אנגלית: Invisible Children, Inc) והפך במהרה לסרט ויראלי. מטרת הסרט היא לקדם את פרויקט "עצרו את קוני" (במקור: StopKony), אשר נועד לעורר מודעות לפשעים של האוגנדי ג'וזף קוני, על מנת לעצור אותו עוד בשנת 2012. יש הטוענים כי הקמפיין שבא בעקבות הסרט הוא הקמפיין הוויראלי המצליח אי פעם.
הסרטון התפשט והפך לוויראלי במהירות רבה. נכון ל-9 במרץ, כ-4 ימים לאחר הפצת הסרט, לקליפ למעלה מ-15.5 מיליון צפיות ב-Vimeo, ו-64 מיליון צפיות ביוטיוב, ועוד מיליוני צפיות רבות דרך אתר "קוני 2012" המופעל בידי ארגון "ילדים בלתי נראים". החשיפה האינטנסיבית והלא צפויה גרמה לאתר "קוני 2012" לקרוס זמן קצר אחרי שהסרטון התחיל לזכות בפופולריות רחבת מידה. מספר סלבריטאים לא מבוטל התגייס למען הקמפיין, והוא כולל את ניקול ריצ'י, ריהאנה, טיילור סוויפט, קריסטין בל, כריס בראון, כריסטינה מילאן, היידן פנטייר, קים קרדשיאן, פירס מורגן, ניקי מינאז', ליידי איי, ביל גייטס ורבים אחרים. ב-20 באפריל 2012, כחלק מהקמפיין, תומכי הקמפיין מתכננים לכסות את הערים שלהם בפוסטרים עם פרצופו של קוני. "ילדים בלתי נראים" מציעים פוסטרים באתר שלהם, אשר בהתחלה הועמדו למכירה וכרגע ניתנים להורדה בחינם לאור הביקוש הרב. הם גם מציעים ערכות הכוללות סיכות, פוסטרים, חולצה, סטיקרים, צמידים ועוד, במטרה להעלות את המודעות.
עלילה

הסרט מתאר את התוכנית והמאמצים של ארגון "ילדים בלתי נראים" לעצור את קוני. הוא מתאר את לוחמת הגרילה של קוני ושל המחתרת שלו, צבא ההתנגדות של האל, ואת האזורים (צפון אוגנדה, הרפובליקה הדמוקרטית של קונגו, דרום סודאן) בהם הם פועלים. אחת הדמויות הבולטות בסרט הוא בחור אוגדני צעיר, נער בשם ג'ייקוב, אשר אחיו נהרג בידי קוני. בתגובה לסיפורו המרגש, מבטיח המייסד ויושב ראש של "ילדים בלתי נראים" והיוצר המרכזי של הסרט, ג'ייסון ראסל, לג'ייקוב שהוא "יעשה הכול כדי לעצור את קוני!". הסרט קורא להפסקת ועצירת גיוס החיילים הצעירים בידי קוני, והחזרת הסדר החברתי והשלווה לאזורים הפגועים.
הסרט כולל גם קטעים בהם מופיע בנו של ג'ייסון ראסל, גאווין. גאווין הוא ילד קטן יחסית, בגיל בו נמצאים רבים מקורבנות הטרור של קוני. גאווין מראה שלמרות הגיל הצעיר שלו, הוא רוצה לעזור ואף תוהה בסרט למה אחרים לא עוזרים. יש לו, לצד התבטאויות בוגרות, גם מספר התבטאויות ילדותיות, תמימות - למשל, כשנאמר לו שקוני מכריח אנשים להרוג את בני משפחתם וחברים שלהם, הוא מגיב באומרו ”אבל הם לא הולכים לעשות את מה שהוא אומר, כי הם אנשים נחמדים... נכון?”
מובילי תרבות וקובעי מדיניות

"ילדים בלתי נראים" שמו לעצמם מטרה, להשיג את תמיכתם של קבוצה ספציפית של אינדיבידואלים, במטרה ”לעזור ליצור מודעות לניצול המחריד וההרג של ילדים במדינות מזרח ומרכז אפריקה, בידי קוני והנהגת ארגונו”. הרשימה כוללת 20 סלבריטאים "מובילי תרבות". ביניהם: אופרה וינפרי, מארק צוקרברג, ליידי גאגא, אנג'לינה ג'ולי, ג'ורג' קלוני, ג'יי זי, ג'סטין ביבר, אלן דג'נרס, בן אפלק, ריהאנה, טיילור סוויפט, ראיין סיקרסט ובונו, יחד עם מספר נוספים. אתר המאבק אף מזמין וקורא לגולשים לפנות, דרך הטוויטר, אל אותם מובילי תרבות ולעודד אותם לתמוך במאבק.
ישנה רשימה נוספת, הכוללת בתוכה 12 קובעי מדיניות. מדובר במדינאים ופוליטיקאים משפיעים ובולטים בעולם. ביניהם: ג'ורג' ווקר בוש, קונדוליזה רייס, ג'ון קרי, ביל קלינטון, מיט רומני ובאן קי-מון.